Aulin Rimm

Aulin Rimm (27. juuli 1930 Vana-Antsla vald, Urvaste kihelkond, Võrumaa – 21. september 1999 Tartu) oli eesti kunstnik (karikaturist ja skulptor). 

Pärast Valga 1. Keskkooli lõpetamist 1949. aastal alustas ta õpinguid Tartu Riiklikus Kunstiinstituudis. Ta lõpetas kooli (juba Tallinna viidud Eesti NSV Riikliku Kunstiinstituudi) 1955. aastal skulptorina.

Looming
pisi|Oskar Lutsu ausammas Tartus Vabaduse puiestikus
Aulin Rimm töötas peamiselt Tartus. Ta oli tuntud eelkõige portretistina,"Aulin Rimm 27. VII 1930 - 21. IX 1999". Nekroloog. Sirp, 24. september 1999. Lk 20 kuid joonistas ka karikatuure, mida avaldati ajalehe Edasi naljanurgas "Herilane". 

 Figuuriplastika 
Figuuriplastikast paistavad silma dekoratiivsed lüürilised naisaktid ja abstraktses laadis teosed.Aulin Rimm. e-Kunstisalong.

 Monumentaal-dekoratiivteosed 
1960. ja 1970. aastatel oli Aulin Rimm tegus dekoratiivteoste kunstnik. Eri tehnikates reljeefkompositsioone leidub ühiskondlike hoonete interjöörides üle Eesti.

 Väätsa rahvamaja keraamiline keraamiline pannoo metallist lisanditega
 kompositsioon Viljandi Kutseõppekeskuses
 kolhoosi “Kalur” klubi (tänapäeval Treimani rahvamaja) metallvarbadest keevitatud kolmest naisfiguurist koosnev kompositsioon (1964)Soojärv, Anu. PEIDUS PÄRAND ⟩ Treimani kultuurimaja metallist naisfiguurid mõjuvad nagu vanad egiptlased keset tempokat korvpallimatši. Postimees, 19. veebruar 2022.Soojärv, Anu. Peidus pärand. Unustatud teosed ja kunstnikud nõukogude Eesti monumentaalkunstis. Magistritöö. Eesti Kunstiakadeemia. Tallinn-Vigala 2021. alt=Skulptuur Tuules Heltermaa sadamas, Hiiumaal|pisi|Skulptuur "Tuules" Heltermaa sadamas
 Riisipere sovhoosi klubi (tänapäeva Riisipere kultuurimaja) pannoo „Tants läbi põlvkondade“ (1971) - see teos on loodud spetsiaalselt klubihoone ametlikuks avamiseks 1972. aasta jaanuaris; 28. detsembril 2022 pandi teos pärast restaureerimist Riisipere kultuurimaja saali uuesti üles 
 pronksskulptuur "Tuules" Heltermaa sadamas 

Mälestusmärgid
Rimm on teinud mitu mälestusmärki ja hauatähist, eelkõige Tartu kalmistutele.
1983 Kanavere lahingu mälestusmärgi bareljeef (pronks, graniit; mälestusmärk püstitati 1985). Kanavere küla, Kose vald, Harju maakond
1987 Oskar Lutsu ausammas. Kaasautor arhitekt Allan Murdmaa. Pronks, graniit. Tartu
1989 Jakob Hurda mälestussammas. Kaasautor arhitekt Andres Mänd. Pronks, graniit. Põlva
Krahv Friedrich Georg Magnus von Bergi kipsbüst. Rukkikrahvi pronksbüstiga mälestussammas avati 2. juulil 2005 Sangaste lossi ees.  
Liikmesus
1956 Eesti NSV Kunstnike Liit, kuulus pikka aega Tartu Kunstnike Liidu juhatusse.

Viited

 Kirjandus 
Toivo Toomemets. "Rimm, Aulin, kujur". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 441–442
"Aulin Rimm 27. VII 1930 - 21. IX 1999". Nekroloog. Sirp, 24. september 1999. Lk 20

Välislingid
"Aulin Rimm". Eesti Kunstimuuseum, EKM j 54743 FK 33
Haud Tartu Pauluse kalmistul

Kategooria:Eesti kunstnikud
Kategooria:Eesti karikaturistid
Kategooria:Eesti skulptorid
Kategooria:Sündinud 1930
Kategooria:Surnud 1999
Kategooria:Pauluse kalmistule maetud